
A szakmai gyakorlati képzés projektorientált megvalósítása

A SZAKMAI GYAKORLATI KÉPZÉS PROJEKTORIENTÁLT MEGVALÓSÍTÁSA

Konzulens: Dr. Makó Ferenc, főiskolai docens
A munka világa, a XXI. századi sikeres munkavégzés új kihívások elé állítja a szakképző iskolákat. Szakképzési igényből ered, hogy modern szakmai ismeretekkel rendelkezzenek a tanulók, amelyek a kompetencia alapú, gyakorlatorientált képzéssel valósíthatók meg.
A dolgozat, az innovatív szakképzés szükségességére reflektálva, a szakelméletei és gyakorlati ismereteket egyesítő, projektorientált, team rendszerű foglalkoztatásban megvalósuló módszertan bevezetésének lehetőségét mutatja be. A szakképzésben és a teljes iskolarendszerben meglévő problémák megoldására ad alternatívát, kipróbált, a gyakorlatban használható megoldásokat.
A dolgozat a kísérletek, projektek hátterének ismertetése után részletesen foglalkozik a fejlesztések menetével és eredményeivel. A kísérletek 2007-től 2010-ig Szombathelyen, 2011-2014-ig, Komáromban zajlottak a helyi szakképző iskolák bevonásával.
A dolgozat a következő fejlesztéseket mutatja be: távvezérelt fémrobot, találatjelző céllövölde, R2D2 robot, Robotlány a színháznak, Kamion, Mese kapu, Elektromos autó, Oktató robot a mindennapokra.
A megvalósított program eredményeképpen a tanulók az életszerű, valódi problémák megoldásában sokkal gyakorlottabbá váltak, fejlődött szakmai felkészültségük. Igazi sikert, motivációt eredményezett számukra, a szakma iránti vonzódásuk, kötődésük, megerősödött. A csoportmunka alkalmazásával a személyes, szakmai, társas és módszerkompetenciájuk nagymértékben fejlődött.
Az összes projekt megvalósításában a gazdaságosság és költséghatékonyság érvényesült, szem előtt tartva az egyszerűség alapelvét. Sok szervező munkának köszönhetően, támogató cégek és intézmények is segítették a munkát.
A dolgozatban leírt innováció és fejlesztés hatására jelentősen nőtt az iskola iránti érdeklődés, javultak a beiskolázási mutatók, tárintézményekkel együttműködési megállapodások születtek. A kedvező fejlesztési tapasztalatoknak köszönhetően, a módszer más szakmák szakmai gyakorlatainak megszervezésében is adaptálható.



